《松寥阁》
清代·秦瀛

高阁层崖上，披云坐翠微。岚光留佛住，松色挟江飞。

独此饭香屑，寂然生道机。匆匆又城市，还未著僧衣。

作者简介：（1743—1821）江苏无锡人，字凌沧，一字小岘，晚号遂庵。乾隆四十一年举人，授内阁中书。嘉庆间官至刑部右侍郎。为官勇于任事。少有文名，诗文力追古风，而能有所自得。辞官后修县志，网罗地方文献。有《小岘山人诗文集》、《淮海公年谱》等。